Kirby's Dream Land

Ang Kirby's Dream Land  ay isang side-scroll, action platform na larong bidyo na binuo ng HAL Laboratory at inilathala ng Nintendo para sa Game Boy. Inilabas ito noong 1992 bilang unang larong bidyo sa seryeng Kirby at ang pasinaya ni Kirby. Bilang pampasinayang pamagat na Kirby, lumikha ito ng maraming mga kumbensyon na lilitaw sa mga huling laro sa serye. Gayunpaman, ang kilalang kakayahan ng pagkopya ni Kirby ay hindi lilitaw hanggang sa paglabas ng Kirby's Adventure nang di bababa sa isang taon pagkatapos nito.

Ang Kirby's Dream Land ay dinisenyo ni Masahiro Sakurai, na hinahangad sa paggawa nito na maging isang simpleng laro na madaling maintindihan at laruin ng mga hindi pamilyar sa mga larong aksyon. Para sa mga mas magaling na manlalaro, nag-alok siya ng karagdagang mga opsyonal na mga hamon tulad ng isang mas mahirap na laro na makukuha sa pagtatapos ng laro at ang kakayahang baguhin ang pinakamataas na HP ni Kirby at panimulang bilang ng mga buhay. Ang Kirby's Dream Land ay muling nailatahala para sa Nintendo 3DS sa pamamagitan ng Virtual Console noong 2011 at isa rin sa mga laro na kasama sa pinagsama-samang larong Kirby's Dream Collection para sa Wii, na inilathala upang ipagdiwang ang ika-20 na anibersaryo ni Kirby.

Mga Tala

Mga Sanggunian

Mga kawing panlabas 

Larong bidyo noong 1992
Nintendo
Mga pinagmulan sa wikang Hapones ng CS1 (ja)
Mga artikulong naglalaman ng teksto sa wikang Hapones